kardosdrur/scandi-wiki huggingface dataset:
Telefonaflytning

Telefonaflytning er aflytning foretaget af en tredjeperson af en telefonsamtale. Telefonaflytning kan foretages ulovligt eller lovligt af politiet efter dommerkendelse.

Lovgivningen 
Danmarks Riges Grundlov af 5. juni 1953 indskærper, at: ”Boligen er ukrænkelig. Husundersøgelse, beslaglæggelse og undersøgelse af breve og andre papirer samt brud på post-, telegraf- og telefonhemmeligheden må, hvor ingen lov hjemler en særegen undtagelse, alene ske efter en retskendelse” (§ 72).

Grundlovsændringen i 1953 blev fulgt op af en ændring i Retsplejeloven, som trådte i kraft i juni 1954 og indskærper, at politiet som udgangspunkt skal fremvise dommerkendelse for at foretage indgreb i telefonhemmeligheden. Politiet har dog ret til at foretage aflytninger og få udleveret teleoplysninger uden kendelse, hvis det drejer sig om større statshensyn og øjemedet vil forspildes, hvis domstolenes tilsagn skal afventes. Men domstolene skal underrettes ved aflytningens begyndelse, hvorefter domstolene vurderer, om aflytningen kan fortsætte. Hvis dommerkendelsen ikke foreligger inden for 24 timer, skal aflytningen afbrydes. Når det ikke er til gene for sagen, skal den aflyttede også informeres om overvågningen efterfølgende.

Aflytningen kan kun ske i forbindelse med efterforskning af forbrydelser med en strafferamme på seks år eller derover.

Praksis 
Det danske politi foretager mange telefonaflytninger hvert år. Politiet bruger både aflytninger til at fange kriminelle og til at forebygge kriminalitet, eksempelvis terrorhandlinger. Som udgangspunkt foretager politiet aflytningerne med dommerkendelser. Men i perioden fra 2009 til 2013 var der 30 sager, hvor telefonaflytningerne var ureglementerede eller "ulovlige", blandt andet på grund af at aflytningerne var blevet foretaget mod forkerte personer.

Historisk set er det ikke kun politiet, som har benyttet aflytninger. Under 2. Verdenskrig etablerede den danske regering en uofficiel censurorganisation "Udenrigsministeriets og Ministeriet for offentlige Arbejders Udvalg for Telegrafcensuren", som igennem hele krigen og de første måneder efter overvågede danskernes telefonsamtaler og telegrammer. Der var ca. 190 ansatte censorer, som tilsammen aflyttede mellem 20.000 og 25.000 samtaler om måneden. Det var både danske jøder, kommunister, ledende politikere, pressefolk, modstandsfolk, kongehuset, og topforskere som Niels Bohr med mange flere, som blev aflyttet. På et tidspunkt var aflytningerne så omfattende, at selv den tyske besættelsesmagt mente, at overvågningen havde taget overhånd. Hal Koch var også et af målene for overvågningen.

Henvisning 

Politimetode
Jura
Telefoni
Bill McGarry

William Harry "Bill" McGarry (født 10. juni 1927, død 15. marts 2005) var en engelsk fodboldspiller (højre half) og manager.

McGarry startede sin klubkarriere hos Port Vale i hjembyen Stoke. Her spillede han seks sæsoner inden han skiftede til Huddersfield Town. Efter ti år sluttede han som aktiv spiller af med at fungere som spillende manager for Bournemouth. Han nåede i alt at spille næsten 600 ligakampe gennem sin 18 år lange karriere.

McGarry spillede desuden fire kampe for det engelske landshold. Hans første landskamp var et opgør mod Schweiz 20. juni 1954, hans sidste en kamp mod Wales 22. oktober 1955. Han var en del af det engelske hold der deltog ved VM i 1954 i Schweiz, og spillede to af landets tre kampe i turneringen.

McGarry fungerede desuden i en årrække som manager. Efter at have startet som spillende manager hos Bournemouth var han i en årrække ansvarshavende for Wolverhampton Wanderers, og stod også i spidsen for blandt andet Newcastle United og Saudi-Arabiens landshold.

Referencer

Eksterne henvisninger 

Fodboldspillere fra England
Deltagere ved verdensmesterskabet i fodbold 1954
Fodboldspillere fra Port Vale F.C.
Fodboldspillere fra Huddersfield Town F.C.
Fodboldspillere fra A.F.C. Bournemouth
Fodboldtrænere fra England
Fodboldtrænere fra Newcastle United F.C.
Fodboldtrænere fra Watford F.C.
Personer fra Stoke-on-Trent
Terence Hanbury White

Terence Hanbury White (forfatterpseudonym T. H. White), (29. maj 1906 i Bombay, Indien - 17. januar 1964 i Piræus (Athen), Grækenland) var en engelsk forfatter, bedst kendt for sine Arthur romaner.

Udvalgt bibliografi 
 Maria og lilleputterne, 1949
 Da kongen var knægt, 1964
 Kong Arthur på Camelot : Den vanskabte ridder ; Den flakkende kærte, 1980
 Kong Arthur på Camelot : Sværdet i stenen ; Luftens og mørkets dronning, 1980
 Merlyns bog : den ikke tidligere offentliggjorte afslutning om Kong Arthur på Camelot, 1983
 Kong Arthur på Camelot ; Merlyns bog, 1997

Romanforfattere fra England
Dennis Wilshaw

Dennis James Wilshaw (født 11. marts 1926, død 10. maj 2004) var en engelsk fodboldspiller (angriber).

Wilshaw tilbragte størstedelen af sin karriere hos Wolverhampton Wanderers. Her var han i 1954 med til at vinde det engelske mesterskab, ligesom det i 1949 blev til triumf i FA Cuppen. Han repræsenterede også Walsall og Stoke City.

Wilshaw spillede desuden 12 kampe og scorede 10 mål for det engelske landshold. Hans første landskamp var et opgør mod Waæes 10. oktober 1953, hans sidste en kamp mod Nordirland 6. oktober 1956. Han var en del af det engelske hold der deltog ved VM i 1954 i Schweiz, og spillede to af landets tre kampe i turneringen.

Titler 
Engelsk mesterskab
 1954 med Wolverhampton Wanderers

FA Cup
 1949 med Wolverhampton Wanderers

Referencer

Eksterne henvisninger 

Fodboldspillere fra England
Deltagere ved verdensmesterskabet i fodbold 1954
Fodboldspillere fra Stoke City F.C.
Fodboldspillere fra Wolverhampton Wanderers F.C.
Fodboldspillere fra Walsall F.C.
Personer fra Stoke-on-Trent
Albert Quixall

Albert Quixall (født 9. august 1933 i Sheffield, England, død 12. november 2020) var en engelsk fodboldspiller (angriber).

Quixall spillede på klubplan i otte sæsoner hos Sheffield Wednesday i sin fødeby, efterfulgt af seks år hos Manchester United. Hos United var han i 1963 med til at vinde FA Cuppen, inden han derefter skiftede til Oldham.

Quixall spillede desuden fem kampe for det engelske landshold. Hans første landskamp var et opgør mod Wales 10. oktober 1953, hans sidste en kamp mod Portugal 22. maj 1955. Han var en del af det engelske hold der deltog ved VM i 1954 i Schweiz, men kom dog ikke på banen i turneringen.

Titler 
FA Cup
 1963 med Manchester United

Referencer

Eksterne henvisninger 

Fodboldspillere fra England
Deltagere ved verdensmesterskabet i fodbold 1954
Fodboldspillere fra Sheffield Wednesday F.C.
Fodboldspillere fra Manchester United F.C.
Fodboldspillere fra Oldham Athletic A.F.C.
Fodboldspillere fra Stockport County F.C.
Personer fra Sheffield
Beierholm

Beierholm Statsautoriseret Revisionspartnerselskab er en dansk virksomhed, som beskæftiger sig med revision, regnskab og økonomisk rådgivning om bl.a. skattemæssige forhold og om moms og afgifter.

Virksomhedens rødder kan spores tilbage til 1929, hvor grundlæggeren af Nordjyllands Revisionskontor, Jacob Jensen, var leder af en afdeling for revision af pengeinstitutter under det daværende Revisions- og Forvaltningsinstituttet.

Dette revisionsområde blev ved lov indført i efterdønningerne af justitsminister P.A. Alberti, bedrageri overfor Bondestandens Sparekasse med 15 millioner kroner. P.A. Alberti hindrede som justitsminister etableringen af en autoriseret revisorinstitution – et motiv der med bedrageriets afsløring blev tydeligt at forstå.

På sin vis er fundamentet for dansk revisionsvæsen støbt efter bankkrakkene i starten af 1900-tallet, bl.a. Landmandsbankens store krak i 1922, hvor spekulation og overekspansion på et for spinkelt kapitalgrundlag førte til bankens krak med et kæmpetab til følge, og Alberti-affæren i 1908. Således også historien forud for den virksomhed som i dag kendes under navnet Beierholm, Statsautoriseret Revisionspartnerselskab.

I 1945 stiftedes Nordjyllands Revisionskontor som et aktieselskab, hvor nævnte Jacob Jensen sammen med to af sine medarbejdere, Erik Vang og Max Poulsen stiftede selskabet, der i alt beskæftigede 18 medarbejdere og havde en års-honoraromsætning på 80.000 kroner.

Tilsvarende i 40'erne begyndte i København et revisionsarbejde under lige så beskedne forhold. William Mortensen startede med en kundeportefølje på bare 5.000 kroner. I 1955 tiltrådte Børge Beierholm som medarbejder i firmaet, der senere fik navnet Mortensen & Beierholm.

I 2008 blev selskabets navn ændret til Beierholm og i 2010 blev selskabsformen ændret fra aktieselskab til partnerselskab.

Beierholm, Statsautoriseret Revisionspartnerselskab er således et partnerselskab, hvor aktionærerne pr. 30. juni 2014 består af 61 statsautoriserede revisorer samt 1 registreret revisor, der alle er partnere og arbejder i selskabet. Partnernes aktier er ejet enten direkte af partneren personligt eller et af partneren ejet selskab.

I 2014 har Beierholm 650 medarbejdere på 19 kontorer.

Selskabet har administrativt hovedkontor i Aalborg, hvor centrale fællesfunktioner er samlet. Det er bl.a. direktion, administration, marketing, salgssupport, HR og IT samt økonomiafdeling.
Øvrige kontorer:
Aarhus, København, Skagen, Hjørring, Frederikshavn, Dronninglund, Farsø, Aars, Hobro, Hadsund, Viborg, Kolding, Vojens, Haderslev, Næstved, Haslev, Slagelse, Nykøbing Falster og Odense.

Beierholm kerneklientel / kundegruppe er de mindre og mellemstore virksomheder.

Referencer

Eksterne henvisninger 
 Beierholm - Official Website

Revisionsfirmaer i Danmark
Virksomheder i Aalborg
Danske virksomheder etableret i 1929
Landkreis Lüneburg

Landkreis Lüneburg er en Landkreis i den nordøstlige del af den tyske delstat Niedersachsen med administrationen beliggende i byen Lüneburg. Den grænser mod vest til Landkreis Harburg, mod nor til den Slesvig-Holstenske Kreis Herzogtum Lauenburg mod nor og øst til Landkreis Ludwigslust-Parchim i Mecklenburg-Vorpommern, og mod syd liger landkreisene Lüchow-Dannenberg, Uelzen og Heidekreis. Landkreis Lüneburg er en del af Metropolregion Hamburg.

Geografi 
Landkreis Lüneburg ligger syd for Hamburg mellem Elbdalen og Lüneburger Heide. Elben løber gennem området og adskiller Amt Neuhaus og en del af Bleckede fra resten af Kreisområdet.

Byer og kommuner
Landkreisen havde   indbyggere pr.    

Indbyggertal pr. 31. december 2012

Samtgemeinden med deres kommuner 

* angiver administrationsby

Eksterne kilder/henvisninger 

 Official website
Adendorf

Adendorf er en kommune i den tyske delstat Niedersachsen, og ligger omkring 4 km nordøst for Lüneburgs bymidte, og er sammenvokset med den. Adendorf danner med byerne Reppenstedt, Vögelsen og Bardowick samt Deutsch Evern og Wendisch Evern et tæt befolket område omkring Lüneburg med i alt omkring 103.500 indbyggere

Geografi 

Adendorf ligger mellem floden Ilmenau og Elbe-Seitenkanal omkring ti km syd for Elben.

Nabokommuner 
Adendorf grænser mod vest til landsbyen Bardowick, kommunen Brietlingen mod nord, kommunen Scharnebeck mod øst, og byen Lüneburg mod syd.

Eksterne kilder/henvisninger
Mozart Petersen

Christopher Knudsen Mozart Petersen (4. maj 1817 i København – 26. februar 1874 sammesteds) var en dansk klarinettist og kgl. kapelmusikus.

Han var søn af klarinettist og kgl. kapelmusikus Peter Christian Petersen (1785-1824) og Diderica Claudine Knudsen (ca. 1793-1871) og blev opkaldt efter Wolfgang Amadeus Mozart. Fra barnsben af fik Mozart Petersen sammen med sin ældre broder Peter Christian Crusell Petersen (1815-1830) undervisning på klarinet. Efter faderens pludselige død fik de undervisning hos de to kgl. kapelmusici Jens Krag og Johan Nicolai Braunstein.

Broderen døde allerede som femtenårig, mens Mozart Petersen fra 1832 til sin død var et af Kapellets mest berømmede medlemmer. Han opdyrkede en forbilledlig teknik, fremelskede en rund og fyldig tone og var velbevandret i de fleste genrer. Petersen var primært solist og havde ikke sin force inden for kammermusikken. Som person overgik der ham både disciplinærstraffe og gældsproblemer, men disse stod i baggrunden for hans glorværdige karriere som musiker. Han var indtil sin tidlige død en af Kapellets fornemste kunstnere, som ofte blev nævnt som del af "Det store Trekløver", hvis andre kunstnere var oboisten Christian Schiemann og fløjtenisten Niels Petersen. Mozart Petersens karriere fik et tragisk endeligt, da han en vinternat faldt i Nyhavn og druknede.

Petersen blev gift 24. juli 1842 i Gedesby Kirke med Agnete Marie Linderstrøm (29. oktober 1815 i Sorø - 19. maj 1843 i København), datter af ritmester, senere fyrinspektør på Gedser Odde Carl Frederik Linderstrøm (1777-1845, gift 2. gang 1819 med Nicoline Christine Marie Østerild, 1780-1847) og Charlotte Amalie Bech (1779-1828; ægteskabet opløst).

Han er begravet på Holmens Kirkegård.

Gengivelser 
 Pastel af Emil Bærentzen ca. 1860 (Det Kongelige Teater)
 Afbildet på Albert Rüdingers maleri fra Det Kongelige Teater 1867
 Radering af C.C. Andersen 1874 (Det Kongelige Bibliotek)

Se også 
 Mozart Waagepetersen

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Personer fra København
Klarinettister fra Danmark
Kongelige kapelmusici fra Danmark
Danskere i 1800-tallet
Peter Christian Petersen

Peter Christian Petersen (født 1785, død 3. november 1824) var en dansk klarinettist og kgl. kapelmusikus, far til Mozart Petersen.

Han var hoboist ved Fodgarden og blev ansat som klarinettist i Det Kongelige Kapel i 1813. Han var gift med Diderica Claudine Knudsen (ca. 1793-1871).

Kilder 
 Mozart Petersens biografi i Dansk Biografisk Leksikon, 3. udgave

Klarinettister fra Danmark
Kongelige kapelmusici fra Danmark
Danskere i 1800-tallet
Colin McDonald

Colin Agnew McDonald (født 15. oktober 1930 i Bury, England) er en tidligere engelsk fodboldspiller (målmand).

McDonald spillede primært hos Burnley F.C., som han var tilknyttet i hele 12 år. Han var med til at vinde det engelske mesterskab med klubben i 1960, det seneste mesterskab Burnley har vundet.

McDonald spillede desuden otte kampe for det engelske landshold. Hans første landskamp var et opgør mod Sovjetunionen 18. maj 1958, hans sidste en kamp mod Wales 26. november samme år. Han var en del af det engelske hold der deltog ved VM i 1958 i Sverige, og spillede alle landets fire kampe i turneringen.

Titler 
'''Engelsk mesterskab
 1960 med Burnley F.C.

Referencer

Eksterne henvisninger 
 

Fodboldspillere fra England
Deltagere ved verdensmesterskabet i fodbold 1958
Fodboldspillere fra Burnley F.C.
Fodboldspillere fra Wycombe Wanderers F.C.
Personer fra Bury (Greater Manchester)
Don Howe

Donald "Don" Howe (født 12. oktober 1935 i Wolverhampton, England, død 23. december 2015) var en engelsk fodboldspiller (højre back) og manager.

Howe startede sin klubkarriere hos West Bromwich Albion, som han repræsenterede i 12 sæsoner, frem til 1964. Herefter afsluttede han sin karriere med tre sæsoner hos London-klubben Arsenal F.C. Han nåede i alt at spille 422 ligakampe gennem sin karriere.

Howe spillede desuden 23 kampe for det engelske landshold. Hans første landskamp var et opgør mod Wales 19. oktober 1957, hans sidste en kamp mod Nordirland 18. november 1959. Han var en del af det engelske hold der deltog ved VM i 1958 i Sverige, og spillede alle landets fire kampe i turneringen.

Efter at have indstillet sin aktive karriere var Howe i en årrække manager. Han stod blandt andet i spidsen for begge sine gamle klubber som aktiv West Bromwich og Arsenal, og var i to år også ansvarshavende hos Queens Park Rangers.

Referencer 

Fodboldspillere fra England
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Arsenal F.C.
Fodboldspillere fra West Bromwich Albion F.C.
Fodboldtrænere fra England
Fodboldtrænere fra Arsenal F.C.
Fodboldtrænere fra West Bromwich Albion F.C.
Fodboldtrænere fra Queens Park Rangers F.C.
Fodboldtrænere fra Coventry City F.C.
Personer fra Wolverhampton
Bill Slater

William John Slater (CBE) (født 29. april 1927 i Clitheroe, England - 18. december 2018) var en engelsk fodboldspiller (angriber/forsvarer).

Efter at have startet sin karriere i Blackpool og Brentford kom Slater i 1952 til Wolverhampton Wanderers, hvor han spillede de følgende 11 sæsoner. Her var han en del af klubbens guldalder op gennem 1950'erne, og var med til at vinde hele tre engelske mesterskaber og én FA Cup-titel.

Slater spillede desuden 12 kampe for det engelske landshold. Hans første landskamp var et opgør mod Wales 10. november 1954, hans sidste en kamp mod Skotland 9. april 1960. Han var en del af det engelske hold der deltog ved VM i 1958 i Sverige, og spillede alle landets fire kampe i turneringen. Han var også med på det britiske landshold, der deltog ved OL i 1952 i Helsinki.

Titler 
Engelsk mesterskab
 1954, 1958 og 1959 med Wolverhampton WanderersFA Cup'''
 1960 med Wolverhampton Wanderers

Referencer 

Fodboldspillere fra England
Deltagere ved verdensmesterskabet i fodbold 1958
Fodboldspillere fra Blackpool F.C.
Fodboldspillere fra Brentford F.C.
Fodboldspillere fra Wolverhampton Wanderers F.C.
Personer tildelt Commander of the Order of the British Empire
Derek Kevan

Derek Tennyson Kevan (6. marts 1935 - 4. januar 2013) var en engelsk fodboldspiller (centerforward).

Kevan tilbragte størstedelen af sin karriere hos West Bromwich Albion, hvor han var tilknyttet i ti år. I 1954 var han med til at sikre klubben sejr i den engelske pokalturnering, FA Cuppen. Senere i sin karriere repræsenterede han blandt andet Manchester City, Chelsea og Macclesfield.

Kevan spillede desuden 14 kampe og scorede otte mål for det engelske landshold. Hans første landskamp var et opgør mod Skotland 6. april 1957, hans sidste en kamp mod Mexico 10. maj 1961. Han var en del af det engelske hold der deltog ved VM i 1958 i Sverige, og spillede alle landets fire kampe i turneringen, hvor han undervejs scorede to mål. Han var også en ubenyttet reserve under VM i 1962 i Chile.

Titler 
'''FA Cup
 1954 med West Bromwich Albion

Referencer 

Fodboldspillere fra England
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra West Bromwich Albion F.C.
Fodboldspillere fra Chelsea F.C.
Fodboldspillere fra Manchester City F.C.
Fodboldspillere fra Stockport County F.C.
Fodboldspillere fra Macclesfield Town F.C.
Fodboldspillere fra Peterborough United F.C.
Fodboldspillere fra Luton Town F.C.
Fodboldspillere fra Crystal Palace F.C.
Fodboldspillere fra Boston United F.C.
Personer fra Ripon
Rasmus Lynge Christensen

Rasmus Lynge Christensen (født 12. august 1991 i Danmark) er en dansk fodboldspiller, der spiller for Arendal Fotball i Norge.

Klubkarriere

FC Midtjylland 
Christensen er et produkt af FC Midtjyllands akademi. Han kom til klubben i 2007 fra Holbæk B&I.

Han fik sin senior debut i 2010/11 sæsonen, da han i 2. halvleg erstattede Adigun Salami i et 5-2 nederlag til FC København.
I en venskabskamp imod FC St. Pauli, fik Christensen revet det forreste korsbånd over i venstre knæ, og var meldt ude i ni måneder.

FC Fredericia 
Grundet den slemme skade, blev han den 4. september 2012 udlejet til FC Fredericia.

Hobro IK 
Den 31. januar 2013 blev Christensen udlejet til Hobro i 6 måneder.

Efter seks år i FCM besluttede Christensen at forlade klubben og skiftede permanent skifte til Hobro.

Referencer

Eksterne henvisninger 
 
 Rasmus Christensen  på hikfodbold.dk

Fodboldspillere fra Danmark
Fodboldspillere fra FC Midtjylland
Fodboldspillere fra FC Fredericia
Fodboldspillere fra Hobro IK
Lars Emil Juel Andersen

Lars Emil Juel Andersen (født 1. februar 1989 i Danmark) er en dansk biolog og tidligere fodboldspiller. Andersen er uddannet Cand.scient. biologi på Københavns Universitet (2011-2021).

Han er storebror til fodboldspilleren Alexander Juel Andersen.

Klubkarriere 
Efter 3 år i Brønshøj Boldklub stoppede Lars Emil Juel Andersen i klubben i sommeren 2017.

I august 2017 skiftede Lars Emil Juel Andersen tilbage til Brønshøj Boldklub på en kontrakt gældende for den resterende del af 2017. Han var atter i startopstillingen i udekampen mod Næstved Boldklub, en kamp som endte 2-1 til Næstved Boldklub.

Referencer

Eksterne henvisninger 

 Spillerinfo på www.bronshojboldklub.dk 

Fodboldspillere fra Danmark
Fodboldspillere fra Brønshøj Boldklub
Fodboldspillere fra Boldklubben Skjold
Fodboldspillere fra Randers FC
Vesterby (Ødsted Sogn)

Vesterby er en lille bebyggelse 1 km nordvest for Ødsted i Vejle Kommune. 

Bebyggelsen består af to huse, hvor af den ene i dag ikke er beboet, samt to gårde, hvoraf kun avlsbygningerne bruges på den ene. Den anden ejendom er Vesterbygård, som tidligere var en del af Annexgården til Egtved Præstegård. Denne blev købt til selveje i 1796. Gårdens stuehus blev bygget i 1855, og gårdens udlænger blev opført i 1991-1992 efter en brand. Vesterbys jorde strækker sig mod vest, på det flade plateau mod Vork Bakker, Vesterbyskov og Vejleådal.

Lokaliteter i Vejle Kommune
Brancheforeningen for Aktive Ejere i Danmark

Aktive Ejere er en dansk brancheorganisation for venture- og kapitalfonde. Foreningen blev stiftet i 2000 under navnet DVCA – Danish Venture Capital and Private Equity Association (normalt omtalt som DVCA). I 2020 skiftede den navn til Brancheforeningen for Aktive Ejere i Danmark, i daglig tale blot Aktive Ejere. Foreningen har godt 300 medlemmer og kontorer på Otto Mønsteds Gade 5 i det centrale København. 

I 2019 blev erhvervsmanden Christian Frigast, der i 1994 etablerede kapitalfonden Axcel og dermed gjorde denne særlige ejerform kendt i Danmark, formand for DVCA. Han stod i spidsen for en modernisering af foreningen med bl.a. skiftet til et mere mundret og danskklingende navn, en ny attitude og ansættelsen af den tidligere socialdemokratiske toppolitiker og erhvervsminister Henrik Sass Larsen som administrerende direktør for foreningen fra 1. januar 2020. I 2023 blev også den tidligere forsvarsminister og skatteminister fra Venstre Peter Christensen direktør i organisationen.

Referencer

Eksterne henvisninger 
 

Brancheforeninger i Danmark
Etableret i 2000
Fornemmelse for mord

Fornemmelse for mord er en tv-serie, hvor clairvoyante bliver bedt om at fungere som kanaler for den åndelige verden for at hjælpe med at skaffe beviser, som kan være nyttige i at løse uopklarede mordsager, ved at kommunikere med de afdøde ofre.

Fornemmelse for mord blev oprindeligt er udviklet af Nordisk Film TV i 2002 og produceret i to sæsoner på Tv Danmark, rettighederne til programmet er solgt til USA, Canada, Sverige, Norge, Belgien, Holland, Australien, New Zealand og Ungarn.

I efteråret 2014 havde endnu en sæson Fornemmelse for mord premiere på Kanal 5, med Thomas Mygind som vært. I denne tredje sæson medvirkede deriblandt de clairvoyante Maya Fridan, Steen Kofoed & Tove Kofoed, som alle tre havde medvirket før. Ligeledes deltog også Rikke Rasmussen, der er kendt fra Familien fra Bryggen og Danmark ifølge Bubber, det unge medie Sebbastian Munk Lorantius, Jasper Søgård og Flemming Bille.

Referencer

Eksterne henvisninger 
 

Tv-programmer fra Danmark
Danske tv-serier fra 2000'erne
Danske tv-serier fra 2010'erne
Corinne Diacre

Corinne Diacre (4. august 1974 Croix, Nord, Frankrig) er en tidligere fransk fodboldspiller, der nu er landstræner i for Frankrigs kvindefodboldlandshold, siden 2017. Hun har tidligere været træner for ASJ Soyaux og tidligere assistent på A-landshold. Hun har også været cheftræner for Ligue 2-klubben Clermont Foot.

Hun var tidligere anfører for det franske kvindelandshold og spillede 121 landskampe. Hun spillede klubfodbold i ASJ Soyaux 1988–2007.

Som den første kvinde nogensinde, blev hun i 2014 træner for et professionelt fransk hold.

Kilder

Eksterne henvisninger 

Fodboldspillere fra Frankrig
Fodboldspillere fra ASJ Soyaux
Fodboldtrænere fra Frankrig
Kvindelige fodboldtrænere
Kvindelige fodboldlandsholdsspillere fra Frankrig
Kvindelige fodboldspillere fra Frankrig